Finansiële BestuurCurrently selected
​​​​​Hierdie fokusarea is gerig op indiensneming in die private sektor waar 'n gespesialiseerde kennis van finansiële bestuur en ontleding nodig is.
Finansiële bestuur fokus op die volgende:
Finansiële beplanning en beheer
Amalgamasies en oornames​
​Voorgraadse vakke wat in Finansiële Bestuur aangebied word:
Inleiding tot Finansiële Bestuur 214​
Samestelling van die staat van finansiële posisie, die staat van omvattende inkomste en die staat van kontantvloei; die meting en beoordeling van finansiële prestasie met verwysing na winsgewendheids-, likiditeits- en solvabiliteitsanalise; gevallestudies oor finansiële ontleding; inleiding tot die investeringsbesluit; die finansieringsbesluit; finansieringsbronne; die dividendbesluit; finansiële beplanning en die bestuur van bedryfsbates, met spesiale verwysing na kontant-, handelsdebiteure- en voorraadbeheer; finansiële mislukkings; internasionale finansiële bestuur. ​​​​
​Korporatiewe Finansiële Bestuur ​244
Die evaluering en interpretasie van korporatiewe finansiële prestasie met behulp van omvattende verhoudingsgetalontledings; die omvattende ontleding van die staat van kontantvloei; basiese aandeel- en skuldbrief-waardasie; bespreking van die effek van dividendbeleid op korporatiewe waardasies; die effek van finansieringsbeleid op ’n firma se waarde; evaluering van bedryfskapitaalbestuur met behulp van die kontantomskeppingsiklus.
Finansiële Beplanning en Beheer 314
​Berekening van die geweegde gemiddelde koste van kapitaal, asook die kostes verbonde aan die verskillende kapitaalkomponente; finansiële waardering van ondernemings; finansiële vooruitskatting; die invloed van inflasie op finansiële jaarstate.​
Finansiële Bestuur – Navorsing 322
Identifisering en formulering van finansiële bestuursvraagstukke en/of geleenthede; daarstelling van finansiële navorsingsdoelwitte; identifisering van toepaslike navorsingsontwerpe; toepassing van sekondêre en/of primêre navorsing; toepassing van ontleding van finansiële data ten einde navorsingsdoelwitte te bereik.
Toepassing van die volgende finansiële seleksiemaatstawwe op groot kapitaalprojekte: terugverdienperiodemetode, metode van die ekwivalente uniforme jaarlikse koste, metode van die netto teenswoordige waarde en die interne-rentabiliteitsmetode; die invloed van inflasie by die beoordeling van investeringsprojekte en die berekening van die koste van kapitaal; prioriteitsbepaling met betrekking tot meervoudige onderling uitsluitende projekte.
Amalgamasies en Oornames 354
Prosesse by amalgamasies en oornames; finansiële en strategiese aspekte; teorieë; toepaslikheid van mededingings- en ander wetgewing; empiriese gegewens; hefboomuitkope; bestuursuitkope; verdedigingstrategieë; gesamentlike projekte en alliansies; ontbondeling; bestuursriglyne. ​
​Vir Finansiële Bestuursvakke in die Honneurs​kursus, verwys asseblief na die Honneursblad.